Παναθηναϊκός (καλαθοσφαίριση γυναικών)

Το **τμήμα καλαθοσφαίρισης γυναικών του [[Παναθηναϊκός Α.Ο.|Παναθηναϊκού Αθλητικού Ομίλου]]**  έχει ως κυρίως έδρα το Κλειστό Γυμναστήριο «Παύλος και Θανάσης Γιαννακόπουλος». Επίσημα χρώματα του συλλόγου είναι το πράσινο και το λευκό και έμβλημά του το τριφύλλι. Επίσημο έτος ίδρυσης του τμήματος είναι το 1937, όντας το πρώτο και παλαιότερο του γυναικείου μπάσκετ στην Ελλάδα. Έχει κατακτήσει 5 πρωταθλήματα Ελλάδας και 3 κύπελλα Ελλάδας.

## Ιστορική αναδρομή
### Ίδρυση
right|thumb|220px|Η ομάδα μπάσκετ το 1950

Μετά τις ενέργειες που είχε κάνει πολλά χρόνια νωρίτερα ο Γιώργος Καλαφάτης ο Παναθηναϊκός διέθετε το υλικό και τις γνώσεις να καλλιεργήσει το γυναικείο μπάσκετ. Το 1950 η ομάδα κατέκτησε το Πρωτάθλημα Αθηνών Γυναικών. Η γυναικεία ομάδα μπάσκετ του Παναθηναϊκού στελεχωνόταν κυρίως από αθλήτριες που ανήκαν στις οικογένειες των αθλητών ή των παραγόντων και μελών του Παναθηναϊκού. Ο Παναθηναϊκός αναγκάστηκε να διακόψει τη λειτουργία του τμήματος στα μέσα της δεκαετίας του 1950 λόγω έλλειψης γηπέδου, έχοντας όμως σκοπό να επανιδρύσει την ομάδα όταν θα αποκτούσε. Το ίδιο πρόβλημα άλλωστε ταλαιπώρησε και την ανδρική ομάδα η οποία είχε αποδυναμωθεί κατα τη δεκαετία του 1950, και αγωνιζόταν σε γήπεδα άλλων ομάδων (κυρίως του Εθνικού ΓΣ). Το 1959 κατασκευάστηκε στο Γήπεδο Απόστολος Νικολαΐδης το κλειστό γυμναστήριο μπάσκετ γνωστό και ως *Τάφος του Ινδού*. Όμως σε αυτό το χρονικό σημείο η δραστηριότητα στο μπάσκετ γυναικών είχε ατονήσει, με τη διεξαγωγή του τοπικού πρωταθλήματος να διακόπτεται για μερικά χρόνια (από το 1960 έως το 1966). Έτσι το τμήμα παρέμεινε ανενεργό, και θα χρειαζόταν να περάσουν πάνω από είκοσι χρόνια για την επανίδρυσή του.

### Νεότερη ιστορία
Η νεότερη ιστορία του τμήματος ξεκινά το 1977. Τότε επανιδρύθηκε και συμμετείχε στο πρωτάθλημα Β' κατηγορίας κέντρου 1977–78, ολοκληρώνοντας τη σεζόν ισόβαθμος στην πρώτη θέση με την ομάδα του Τυφώνα, έχοντας είκοσι νίκες και δύο ήττες (ηττήθηκε στη συνέχεια με 34–37 σε αγώνα μπαράζ για την ανάδειξη της πρωταθλήτριας ομάδας). Πέτυχε έτσι άμεσα την άνοδο στην Α' κατηγορία, .

Στην Α' κατηγορία κέντρου παρέμεινε για τις επόμενες έξι αγωνιστικές περιόδους. Στη διοργάνωση της περιόδου 1983–84 κατέκτησε τη δεύτερη και προνομιούχο θέση η οποία του έδωσε το δικαίωμα συμμετοχής στο εναρκτήριο πρωτάθλημα Α' Εθνικής κατά την περίοδο 1984–85.

### 1990–00
Την περίοδο 1990–91 ο Παναθηναϊκός έφτασε πολύ κοντά στην κατάκτηση του πρωταθλήματος, καταλαμβάνοντας τη δεύτερη θέση. Την περίοδο 1994–95 τερμάτισε και πάλι στη δεύτερη θέση.

Η πρώτη διάκριση του συλλόγου έλαβε χώρα την περίοδο 1997–98 οπότε και αναδείχτηκε Πρωταθλητής (4 Απριλίου 1998) της τότε Α' Εθνικής Κατηγορίας, με προπονητή τον Γιώργο Ζευγώλη. Στην ομάδα αγωνίζονταν οι Καλέτζου, Παπαμιχαήλ, Τσένκινς, Μαμπίκα, Τσέρου, Παπαδήμου, Τσομπανάκη, Γεωργιάδου, Πομόνη, Νικολαίδου, Τριαλώνη.

Δύο χρόνια μετά ο Παναθηναϊκός κατάκτά το νταμπλ. Στα πλαίσια του πρωταθλήματος της Α1 Εθνικής Κατηγορίας 1999–00 ο Παναθηναϊκός κατέλαβε την πρώτη θέση συγκεντρώνοντας 35 βαθμούς, Στην ομάδα με προπονήτρια τη Γιασεμί Σαμαντούρα, αγωνίστηκαν οι Ρόμπινσον, Βαν Γκορπ, Καλέτζου, Νικολαίδου, Παπαδήμου, Παπαμιχαήλ, Τριαλώνη, Λιάκου, Κουμιώτη, Ρογκίτη. Παράλληλα κατέκτησε και το Κύπελλο Γυναικών επικρατώντας στις Σέρρες επί του Απόλλωνα Πτολεμαΐδας με σκορ 74–72, με τη Ρόμπινσον να αναδεικνύεται πολυτιμότερη αθλήτρια των τελικών.

Τη δεκαετία αυτή ο Παναθηναϊκός αγωνίστηκε στο Κύπελλο Ρονκέτι το 1992, 1993, 1995, 1996, 1997, 1998, 2000. Το 1999 αγωνίστηκε για πρώτη φορά στην Ευρωλίγκα γυναικών.

### 2001–10
Τα επόμενα χρόνια η απόδοση του συλλόγου παρουσίασε κάμψη με χειρότερη επίδοση την κατάληψη της 9ης θέσης στα πλαίσια του πρωταθλήματος της Α1 κατά την περίοδο 2000–01. Το 2001 συμμετείχε και στην Ευρωλίγκα γυναικών. Το 2002 ο Παναθηναϊκός αγωνίστηκε στο φάιναλ φορ του Κυπέλλου Ελλάδας και κατέκτησε την τρίτη θέση.

Την περίοδο 2004–05 ο Παναθηναϊκός αναδεικνύεται πρωταθλητής Ελλάδας για τρίτη φορά στην ιστορία του με πρωτεργάτες αυτής της επιτυχίας τους προπονητές της ομάδας που ήταν ο  Νίκος Μαρίνος ως επικεφαλής προπονητής και ο άμεσος συνεργάτης του, ο προπονητής Χρήστος Κουτσούμπας. Κατά την ίδια σεζόν συμμετείχε στο φάιναλ φορ του Κυπέλλου Ελλάδας καταλαμβάνοντας την 3η θέση και το χάλκινο μετάλλιο, όπως και την επόμενη χρονιά το 2006 τερματίζοντας στην 4η θέση.

Έκτοτε ο Παναθηναϊκός εξακολουθεί να αγωνίζεται στην Α1 Εθνική Κατηγορία, κατακτώντας για τρεις συνεχόμενες χρονιές (2005–2008) την 6η θέση, μέχρι την επιστροφή του στην καλύτερη τριάδα του πρωταθλήματος την άνοιξη του 2009. Την ίδια χρονιά, στη διοργάνωση του Κυπέλλου, ο Παναθηναϊκός κατετάγη τρίτος επικρατώντας στο μικρό τελικό με 80–43 του Άρη Χολαργού.

Κατά την αγωνιστική περίοδο 2009–10 η κορυφή του βαθμολογικού πίνακα της Α1 Εθνικής υπήρξε όμοια με εκείνη της προηγούμενης χρονιάς με το σύλλογο να καταλαμβάνει και πάλι την 3η θέση, εξασφαλίζοντας την άνετη παραμονή στην κατηγορία και για την επόμενη χρονιά. Στα πλαίσια του θεσμού του Κυπέλλου Γυναικών ο Παναθηναϊκός αποκλείστηκε στην 4η φάση γνωρίζοντας την ήττα από τη Φ.Ε.Α. με σκορ 69–72.

Κατακτώντας την τρίτη θέση του Πρωταθλήματος Α1 Εθνικής κατά τις περιόδους 2008–09 και 2009–10, ο Παναθηναϊκός είχε επίσης δικαίωμα συμμετοχής στο EuroCup Γυναικών, εντούτοις η διοίκηση της ομάδας παραιτήθηκε του δικαιώματος αυτού. Το 2010 αποχώρησε από τον Παναθηναϊκό η αθλήτρια Νένα Νικολαΐδου, η οποία πανηγύρισε και τους τέσσερις τίτλους που μέχρι σήμερα έχει συγκεντρώσει ο σύλλογος. Υπήρξε κορυφαίο μέλος της ομάδας και από τα 18 της χρόνια αγωνίστηκε για 13 συνεχόμενα χρόνια στην ομάδα του Παναθηναϊκού.

### 2011–13
Το Σεπτέμβριο του 2011 η ομάδα καινοτόμησε προχωρώντας σε ανοικτή ψηφοφορία για την εμφάνιση που θα φορούσε κατά τη διάρκεια της περιόδου, επιχειρώντας να προσεγγίσει το φίλαθλο κόσμο.
Με προπονήτρια τη Σαμαντούρα η ομάδα κατέκτησε το Πρωτάθλημα Ελλάδας το 2013, ενώ την ίδια χρονιά προκρίθηκε στο φάιναλ–φορ του κυπέλλου Ελλάδας τερματίζοντας τέταρτος.

### 2013–14

[thumb|Ο "[Κλειστό Γυμναστήριο Λεωφόρου Αλεξάνδρας|Τάφος του Ινδού" στο Γήπεδο Απόστολος Νικολαΐδης]]

Κατά την αγωνιστική περίοδο 2013–14 ο Παναθηναϊκός Α.Ο. διαγωνίστηκε στο Πρωτάθλημα της Α1 Εθνικής Κατηγορίας. Μετά τη λήξη της κανονικής περιόδου, κι έχοντας συγκρεντρώσει 13 νίκες, 4 ήττες κι ένα μηδενισμό, τερμάτισε στην 3η θέση του βαθμολογικού πίνακα, εξασφαλίζοντας την απευθείας συμμετοχή του στα Play-Offs. Η αθλήτρια του συλλόγου, Νταϊάνα Ντέλβα, βρέθηκε στην καλύτερη πεντάδα των περισσότερων στατιστικών πινάκων ατομικών επιτευγμάτων της κανονικής περιόδου, όντας και η τρίτη καλύτερη σκόρερ (329 πόντοι).

Η ομάδα της Αθήνας κλήθηκε στην επόμενη φάση να αντιμετωπίσει την Αναγέννηση Νέου Ρυσίου. Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Οι δύο ομάδες είχαν από μία νίκη και μία ήττα, το δε αποτέλεσμα υπέρ της Αναγέννησης οφειλόταν σε μηδενισμό του Παναθηναϊκού, εφόσον αυτός απέτυχε να προσκομίσει τα δελτία των αθλητριών του στον αγώνα. Στα Play-Offs ο Παναθηναϊκός πέτυχε πρώτος δύο νίκες, περνώντας στη σειρά των ημιτελικών. Υπό τους ίδιους όρους, ο Παναθηναϊκός βρέθηκε αντίπαλος με τον Πρωτέα Βούλας, απέναντι στον οποίο είχε συλλέξει μία ήττα και μια νίκη στην κανονική περίοδο. Χρειάστηκαν τρία ακόμη παιχνίδια για να περάσει στους τελικούς ο Πρωτέας με διαφορά δύο πόντων στο τελευταίο ματς.

Στην τέταρτη και τελευταία φάση του Πρωταθλήματος, οι ομάδες που πέρασαν επιτυχώς στην καλύτερη τετράδα αγωνίστηκαν στη σειρά των μικρών και μεγάλων τελικών. Νικήτρια της κάθε σειράς θεωρήθηκε η ομάδα που πρώτη συγκέντρωσε τέσσερις νίκες επί της αντιπάλου της μεταφέροντας τις νίκες και ήττες της κανονικής περιόδου. Στη σειρά των μικρών τελικών βρέθηκαν αντιμέτωποι ο Παναθηναϊκός και ο Αθηναϊκός. Ο Παναθηναϊκός είχε πετύχει δύο νίκες ήδη από την κανονική περίοδο και πέτυχε μία τρίτη στον τρίτο μεταξύ τους αγώνα. Ωστόσο ο Αθηναϊκός δεν έπεσε αμαχητί πετυχαίνοντας μία νίκη στο Κλειστό της Εργάνης, προτού ο Παναθηναϊκός κερδίσει οριστικά την τρίτη θέση εντός έδρας στο πέμπτο μεταξύ τους αγώνα, αφήνοντας τον Αθηναϊκό τέταρτο.

Σε ό,τι αφορά τη διοργάνωση του Κυπέλλου Ελλάδος, ο Παναθηναϊκός έφτασε επιτυχώς μέχρι τον τελικό κερδίζοντας τρία διαδοχικά παιχνίδια. Το τελευταίο από αυτά ήταν στα πλαίσια του Final-4 που διεξήχθη στις 15 και 16 Απριλίου 2014 στην Κω, όπου και επικράτησε του «οικοδεσπότη» Ιπποκράτη με σκορ 55-56. Στον τελικό ήρθε αντιμέτωπος με την Α.Ε. Σουρμένων-Ελληνικού, η οποία και εν τέλει κατέκτησε το τρόπαιο με σκορ 57-55 (η Ένωση ήταν δε νταμπλούχος τη χρονιά αυτή).

Στη διάρκεια της χρονιάς καμία ελληνική ομάδα, συμπεριλαμβανομένου του Αθηναϊκού, δεν συμμετείχε για οικονομικούς λόγους σε κάποια ευρωπαϊκή διοργάνωση παρόλο που τουλάχιστον πέντε είχαν το δικαίωμα εφόσον το επιθυμούσαν και πληρούσαν κάποια ελάχιστα κριτήρια σε ό,τι αφορά την έδρα τους.

### 2014-2015
Κατά τη συγκεκριμένη αγωνιστική περίοδο, 2014-15, ο Παναθηναϊκός Α.Ο. έλαβε μέρος στο Πρωτάθλημα της Α1 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης. Καθήκοντα πρώτου προπονητή ανέλαβε το Μάιο του 2014 ο Πέτρος Πρέκας, ο οποίος είχε εργαστεί παλαιότερα ως βοηθός προπονητή του συλλόγου. Συνεργάτης του από τον Αύγουστο του 2014 διετέλεσε η Μαργαρίτα Μάλαμα.  Η ομάδα κατέλαβε τελικά τη δεύτερη θέση στο Πρωτάθλημα.

Στα πλαίσια του θεσμού του Κυπέλλου Ελλάδος η ομάδα της Αθήνας αποκλείστηκε πρόωρα στη «Φάση των 16», στο πρώτο της μόλις παιχνίδι. Συγκεκριμένα ηττήθηκε από τον Κρόνο Αγίου Δημητρίου, ομάδα της Α2 Εθνικής, με σκορ 45-38.

### 2015-2016
Κατόπιν παραίτησης του Πρέκα, τον αντικατέστησε στις 2 Φεβρουαρίου 2016 ο Κώστας Παπαδόπουλος.

### Υποβιβασμός και επιστροφή στην Α1
Με την ολοκλήρωση του πρωταθλήματος της περιόδου 2017–18, η ομάδα (η οποία αποτελούταν αποκλειστικά από καλαθοσφαιρίστριες των ακαδημιών του συλλόγου, λόγω οικονομικών προβλημάτων) τερμάτισε στην τελευταία θέση της βαθμολογίας (0–22 νίκες) και υποβιβάστηκε στην δεύτερη κατηγορία. Τη σεζόν 2018–19 κατέκτησε το Πρωτάθλημα της Α2 και ανέβηκε στην Α1. Τη σεζόν 2019–20 η ομάδα τερμάτισε δεύτερη στο Πρωτάθλημα της Α1 κατηγορίας. Τη σεζόν 2020–21 η ομάδα κατέκτησε το Πρωτάθλημα Ελλάδας επικρατώντας στον τελικό με 3–2 νίκες του Ολυμπιακού. Τη σεζόν 2021–22 φτάνει μέχρι τον τελικό του Πρωταθλήματος, αλλά χάνει τον τίτλο από τον Ολυμπιακό. Την ίδια σεζόν επιστρέφει στις ευρωπαϊκές διοργανώσεις αγωνιζόμενος στους ομίλους του Eurocup. Τη σεζόν 2022–23 η ομάδα κατακτά το κύπελλο Ελλάδας για 2η φορά στην ιστορία της, επιτυχία που επαναλαμβάνει και τη σεζόν 2023–24. Τη σεζόν 2025–26 φτάνει μέχρι τα προημητελικά του Eurocup, αλλά γνωρίζει τον αποκλεισμό από τη Μερσίν.

## Έδρα
Το τμήμα διατηρεί την έδρα του στο κέντρο της πόλης των Αθηνών, και συγκεκριμένα παραπλεύρως της ιστορικής έδρας του ποδοσφαιρικού τμήματος, του Γηπέδου Λεωφόρου Αλεξάνδρας «Απόστολος Νικολαΐδης». Είναι το κλειστό Γυμναστήριο της Λεωφόρου Αλεξάνδρας, επισήμως Κλειστό Γυμναστήριο "Παύλος και Θανάσης Γιαννακόπουλος", γνωστό με το προσωνύμιο *Τάφος του Ινδού*, χωρητικότητας 1.500 καθήμενων θεατών.

Κατά καιρούς έχουν χρησιμοποιηθεί ως έδρα για ευρωπαϊκά παιχνίδια και άλλες αθλητικές εγκαταστάσεις όπως στο ΟΑΚΑ ή στο κλειστό γυμναστήριο "Αντώνης Τρίτσης" στον Χολαργό.

## Σύνθεση ομάδας
Η σύνθεση της ομάδας την αγωνιστική περίοδο 2025–26:

### Διάγραμμα ομάδας

### Αλλαγές στο ρόστερ για τη σεζόν 2025–26

## Τίτλοι
### Πανελλήνιοι
* **5 [[Ελληνικό Πρωτάθλημα καλαθοσφαίρισης γυναικών|Πρωταθλήματα Ελλάδος]]**
** 1998, 2000, 2005, 2013, 2021
* **3 [[Κύπελλο Ελλάδος καλαθοσφαίρισης γυναικών|Κύπελλα Ελλάδος]]** 
** 2000, 2023, 2024
* **1 Πρωτάθλημα  Α2** 
** 2019

### Τοπικοί
* **1 [[Ένωση Σωματείων Καλαθοσφαίρισης Αττικής|Πρωτάθλημα Αθηνών]]** 
** 1950

## Ευρωπαϊκές διακρίσεις

## Αγωνιστικές Περίοδοι

## Η παρουσία στο πρωτάθλημα Ελλάδας
Η πρώτη παρουσία του Παναθηναϊκού στο πρωτάθλημα Ελλάδας ήταν το 1984 στην τελευταία διοργάνωση του Πανελληνίου Πρωταθλήματος. Αργότερα την ίδια χρονιά αποτέλεσε μία από τις δέκα ομάδες που μετείχαν στο παρθενικό πρωτάθλημα της Α' Εθνικής και είναι η ομάδα με τις περισσότερες συμμετοχές στη νεότερη ιστορία του θεσμού (από την θέσπιση της Α - Α1 Εθνικής) με 38/39 συμμετοχές.

Η μόνη συμμετοχή στην Α2

### Ευρωπαϊκές διοργανώσεις

## Διακεκριμένες αθλήτριες
right|thumb|180px|Η ομάδα του Παναθηναϊκού το 2011

* 20px Λίλα Βάλβη
* 20px Σάνια Βέσελ
* 20px Βλαχοπούλου
* 20px 20px Τζάκι Γέμελος
* 20px Δασκαλάκη
* 20px Αδελφές Ζαχαρία
* 20px Θεοφάνη
* 20px Θεοδωροπούλου
* 20px Καρπούζου
* 20px Έλλη Καρόζη
* 20px Κοτοματά
* 20px Κυρίτση
* 20px Καλλιγγέρη
* 20px Καλλίρη
* 20px Καλαρίδου
* 20px Θεώνη Καλογεροπούλου
* 20px Έρση Καρανάσου
* 20px Αλέκα Κατσιφάκου
* 20px Μαρία Καλτσίδου
* 20px Δήμητρα Καλέντζου
* 20px Αφροδίτη Κοσμά
* 20px Ελεάνα Κωνσταντινίδου
* 20px Αναστασία Κωστάκη
* 20px Μαρία Λαμπιδώνη
* 20px Θεοδώρα Λιοσάτου
* 20px Λολίτα Λύμουρα   
* 20px Αριστέα Μαγκλάρα
* 20px Εβίνα Μάλτση
* 20px Βαρβάρα Μυλωνάκη
* 20px Νένα Νικολαΐδου
* 20px Παπαδάκη
* 20px Ορθούλα Παπαδάκου
* 20px Αδελφές Παπαθανασίου
* 20px Πανταζοπούλου
* 20px Παπανδρέου
* 20px Πηνελόπη Παυλοπούλου
* 20px Πλυτά
* 20px Αθηνά Παπαγεωργίου
* 20px Δήμητρα Παπαμιχαήλ
* 20px Αφέντρα Παπαδήμου
* 20px Ανθή Παπαηλία
* 20px Ισμήνη Πράπα
* 20px Γιασεμί Σαμαντούρα
* 20px Εβίνα Σταμάτη
* 20px Κατερίνα Σπαθάρου
* 20px Κατερίνα Σωτηρίου
* 20px Κάρεν Τσόπελα
* 20px Νίκη Τσαϊρίδου
* 20px Κρις Τόσκα
* 20px Βαλάντη Τσομπανάκη
* 20px Αλεξία Τριαλώνη
* 20px Λίλα Χατζηορίδου
* 20px Γέλενα Λεουτσάνκα
* 20px Τίνα Βαγκελόφσκα
* 20px Κορνέλια Κβέσιτς
* 20px Γκαμπριέλα Μαρτζινεάν
* 20px Γιασμίνα Ίλιτς
* 20px Νίνα Μπιέντοφ
* 20px Τζίλιαν Αλέιν
* 20px Μισέλ Βαν Γκορπ
* 20px Έριν Θορν
* 20px Τζένιφερ Ντερέβγιανικ
* 20px Υβέτ Τζάρβις
* 20px Τζουλιάνα Μεντιόλα
* 20px Νταϊάνα Ντέλβα
* 20px Κρίστεν Ράσμουσεν
* 20px Τσάστιτι Ριντ
* 20px Κρίσταλ Ρόμπινσον
* 20px Τρίσα Σκίμπι
* 20px Τάμι Τσένκινς
* 20px Βίκυ Χολ
* 20px Σεκόια Χολμς

## Διακεκριμένοι προπονητές

## Τμήματα υποδομής
Ο Παναθηναϊκός διατηρεί επίσης τμήματα καλαθοσφαίρισης νεανίδων, κορασίδων και παγκορασίδων, τα οποία και συμμετέχουν παραδοσιακά στα πρωταθλήματα της Ε.Σ.Κ.Α. Υπεύθυνος των ακαδημιών είναι ο Μάκης Κουτσονικόλας.

Το τμήμα Νεανίδων κατέκτησε το 2014 για πρώτη φορά στην ιστορία του το Πρωτάθλημα Νεανίδων Ε.Σ.Κ.Α. Ακολούθως συμμετείχε στο Πρωτάθλημα Ελλάδος Νεανίδων, όπου η αθλήτρια του Παναθηναϊκού, Ελεάννα Χριστινάκη, αναδείχθηκε πρώτη σκόρερ.

* 2 Πανελλήνια Πρωταθλήματα Νεανίδων: 2018 , 2022
* 3 Πανελλήνια Πρωταθλήματα Κορασίδων: 2016, 2017, 2022
* 9 Πρωταθλήματα ΕΣΚΑ νεανίδων: 2014, 2016, 2017, 2018, 2019, 2022, 2023, 2024, 2025
* 10 Πρωταθλήματα ΕΣΚΑ κορασίδων: 2015, 2016, 2017, 2019, 2020, 2021, 2022, 2023, 2024, 2025
* 3 Πρωταθλήματα ΕΣΚΑ παγκορασίδων: 2018, 2023, 2025

## Παραπομπές


## Εξωτερικοί σύνδεσμοι

* Αθλήματα > Μπάσκετ γυναικών, ιστότοπος Παναθηναϊκού ΑΟ
* FIBA Europe Cup '''season 2001''' > Panathinaikos AC Athens, ιστότοπος Διεθνούς Ομοσπονδίας Καλαθοσφαίρισης (FIBA) 

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1937